Epigrama

L'epigrama l'è un'iscrizzion poetega encomiastega o de dedega o, pussee despess, funeraria. Pussee comunement un epigrama l'è un componiment poetegh de vari carater, tipegh per la so brevitaa e icasticitaa.

 Epigrama antigh 
miniatura|Foeuj de la Antologia Palatina 
Conservazzion e catade
Tante inn stade, de l'etaa ellenistega, i sillog che hann catad epigram, a principià del Soros, collezzion del III secol a.C., indova inn catad, in tra i olter, i epigram del Posidip de PellaThe New Posidippus: A Hellenistic Poetry Book, Kathryn J. Gutzwiller, Oxford University Press, 2005, σελ. 7, ISBN 0199267812, 9780199267811, per segutà, in del I a.C., con la Corona (Στέφανος), del Meleagher de Gadara, che, de la metafora floreala doperada in del proemi per indegà i autor, el da a quell tip de compilazzion chì el nom de Antologia; ancamò, a metaa de l'istess secol, la Στέφανος del Filip de Tessalonega, forsi preceduda de l'antologia de un cert Amint, indova gh'eren almanca i epigram de l'Antipater de Tessalonega e Antipater de SidonPer num testimoniada del P.Oxy 662..
Quei e olter catade riven, in de la medievala Antologia Palatina, aproeuv a l'Antologia Planudea.

Origen
In de la leteradura classega l'epigrama - del grech ἐπί-γράφω (leteralment: "scriver su", "scriver sora") - l'era un'iscrizzion funeraria o comemoradiva, destinada al vesser incisa in su materiai durevol compagn de la preda e el bronz: de quella circostanza el vegniva el carater de la brevitaa, che la se conserva anca quand che l'epigrama el vegn un ver e propi gener leterari in etaa ellenistega e bizzantina, con temi devers. In epoca imperiala l'epigrama el toeu anca un carater satireghUn bon excursus l'è quell del G. Tarditi, Epigramatici (Poeti), in Dizionario degli scrittori greci e latini, dirigiud del F. Della Corte, Milan 1987, vol. II, pp. 797-820..
In tra i prime atestazzion de epigram se retroeuva l'epigraf incisa in su la copa de Nestor (segonda metaa de l'VIII secol a.C.), indova un trimeter giambegh el vegn prima de du esameter epegh.
A principià del V secol a.C. el vegn, però, squas semper adoperad el distegh elegiach, che 'l se compon de un esameter e de un pentameter.
Ancaben la tradizzion la  faga resalì a l'Omer la composizzion de epigramIn de la pseudo-erodotea Vita Homeri se retroeuven 17 componiment del gener, ciarament pseud-epigraf, in tra du e 23 vers., i atestazzion pussee antighe resalen minga a despoeu del'VIII secol a.C.. El meter doperad l'era in prevalenza el distegh elegiegh, che el saria stad deprad per la prima voeulta del Archiloch e che el vegn poeu el vers tipegh de la poesia epigramatega. Famos inn stad, in etaa classega, i epigram de Simonide de Ceo, V secol a.C., in tra i quai quei indova se celebren i gesta e la gloriosa mort di soldat in de la bataja de Maratona e de quei di TermopiliIn su i epigram simonidei, cfr. J. H. Molyneux, Simonides. A historical study, London 1992, pp. 81-96 e 147-211., e i epigram atribuid al Platon.
Epigrama elenistegh
Impunemanch, el gener epigramategh el cognos el so period pussee volt in etaa lissandrina: a l'è propi in quell period chì, de fad, che l'epigrama el da i so frut pussee bon, con poetesse e poet coma l'Anite de Tegea, la Nossis, el Teocrit, l'Asclepiad de Samo, el Meleagher de Gadara, el Posidip de PellaIn de la vasta leteradura in su l'epigrama ellenistegh, cfr. almanca P. Bing, J. S. Bruss, Brill's companion to Hellenistic epigram, Leiden, Brill, 2007.: de sorapu, quei poet chì hann portad la classega iscrizzion dedegatoria a una specializzazzion e variazzion tematega notevola, de l'epitimbi (epigrama sepolcral) l'anatema (epigrama dedegatori), de l'epigrama erotegh (o omoerotegh) a quell scoptegh (de tip satiregh, despess con atach politegh, coma in Alceo de Messen, o critegh-leterari, coma ⁸in di stess Callimagh e Aslepiad de Samo). Un particolar tip de epigrama, lissandrin, doperad fess, a l'è l'ecfras (del gr. έκφρασις, descrizzion eleganta), con la che el poeta el voeul descriver sit e oeuvre d'art, componida con stil virtuos e elaborad in manera de garegià in forza espressiva con la roba descrivuda: in tra i pussee cognossude inn i ecfras del Posidip de Pella.

 Note 

Ligam de foeura
Epigrama, in su Enciclopedia Britanega, Encyclopædia Britannica, Inc.

Categoria:Poesia